मकराना में मदरसा सिराजुम मुनीर में जलसे का हुआ आयोजन
ईदमिलादुन्नबी के अवसर पर स्थानीय मदरसा सिराजुम मुनीर में शुक्रवार को एक जलसे का आयोजन किया गया। जिसके मुख्य अतिथि पीरे तरीकत शेख नूर बिन सालेह एवं विशिष्ट अतिथि मोहम्मद सलीम गौड़, जमील अहमद पटवारी, हाजी फरीन अहमद चौधरी, हाजी जैनुल आबदीन आदि थे। मदरसे के प्रधानाध्यापक गयूर अहमद खत्री ने कुरआन की तिलावत के साथ जलसे का शुभारंभ किया। इस दौरान मुख्य अतिथि शेख नूर बिन सालेह ने विद्यार्थियों को दीनी दुनियावी दोनों प्रकार की तालीम को शिद्दत से ग्रहण करने की बात कही। उन्होंने पैगम्बर मोहम्मद साहब से जुड़े प्रेरणादायी प्रसंग सुनाते हुए उनके आदर्शों पर चलने के लिए प्रेरित किया। इससे पूर्व सुबह मदरसे के विद्यार्थियों ने शहर के मुख्य मार्गों से होते हुए रैली निकाली एवं नारे लगाते हुए शहरवासियों को बालिका शिक्षा को बढ़ावा देने, बुराई का मार्ग त्याग कर भलाई के मार्ग पर चलने, पैगम्बर मोहम्मद साहब के बताए मार्ग पर चलने, पांच वक्त की नमाज पढ़ने एवं बच्चों की उच्च शिक्षा पर जोर दिया।
इसी प्रकार मदरसे के बच्चों ने नात तकरीरें भी पेश की। कार्यक्रम के बाद में मदरसा सिराजुम मुनीर की कमेटी द्वारा अस्पतालों में मरीजों को फल वितरित किए गए। इस मौके पर मदरसे के सदर अब्दुल गफूर चौहान, नायब सदर हाजी फारूख अहमद गौड़, सचिव मोहम्मद अतीक खत्री, सह सचिव मास्टर मोहम्मद युसुफ गैसावत, जहीर अहमद, मो. हसीब, जियाउद्दीन खत्री, मास्टर फकरूदीन, अब्दुल हमीद प्रिंस, रज्जाक गहलोत, मो. असगर खत्री, अल्लानूर रांदड़ सहित अनेक लोग उपस्थित थे।
bho_Deva hin_Deva hin_Deva